ai4bharat/Pralekha huggingface dataset:
रेल्वे मंत्रालय
भारतीय रेल्वे “हायड्रोजन फॉर हेरिटेज” अर्थात “वारसा संवर्धनासाठी हायड्रोजन” अभियाना अंतर्गत 35 हायड्रोजन ट्रेन – रेल्वेगाडी चालवणार आहे
इंधन म्हणून हायड्रोजनचा वापर करणे हे हरित वाहतूक तंत्रज्ञानाच्या दिशेने अधिक प्रगती करण्यासाठी लाभदायक आहे
भारतीय रेल्वे  ने "हायड्रोजन फॉर हेरिटेज" अभियाना अंतर्गत 35 हायड्रोजन ट्रेन चालवण्याची अभिनव संकल्पना मांडली आहे. यासाठी प्रति ट्रेन अंदाजे 80 कोटी रुपये तर विविध वारसा स्थळे /पहाडी मार्गांवर पायाभूत सुविधा निर्मितीसाठी प्रति मार्ग 70 कोटी रुपये खर्च अपेक्षित आहे.
याशिवाय, भारतीय रेल्वे सध्याच्या डिझेल इलेक्ट्रिक मल्टिपल युनिट  रेकवर हायड्रोजन इंधन सेलच्या रेट्रो फिटमेंट अर्थात योग्य ते बदल करण्याच्या उद्देशाने 111.83 कोटी रुपये खर्चाच्या पायाभूत सेवा सुविधांच्या निर्मित्साठी एक प्रायोगिक प्रकल्प देखील राबवणार आहे. ही रेल्वे उत्तर रेल्वेच्या जिंद-सोनीपत विभागात चालवण्याची योजना आहे.
उत्तर रेल्वेच्या जिंद-सोनीपत विभागावरील पहिल्या प्रोटोटाइपची प्रत्यक्ष चाचणी 2023-2024 मध्ये सुरू होण्याची अपेक्षा आहे.
हायड्रोजन इंधनावर चालणाऱ्या ट्रेनचा वाहतुकीदरम्यानचा प्रत्यक्ष खर्च किती असेल याचे अनुमान भारतीय रेल्वेच्या सध्याच्या परिचालन खर्चात लावलेले नाही किंवा उपलब्ध नाही. हायड्रोजन इंधनावर चालणाऱ्या ट्रेनचा आरंभीचा खर्च अधिक असेल आणि जसजशी गाड्यांची संख्या वाढत जाईल, तसतसा तो कमी होत जाईल, असा अंदाज आहे. याशिवाय , स्वच्छ उर्जा स्रोत म्हणून हायड्रोजनचा वापर इंधनाच्या स्वरुपात करून शून्य कार्बन उत्सर्जन उद्दिष्टांना साध्य करण्यासाठी ही योजना हरित वाहतूक तंत्रज्ञानाच्या दृष्टीने लाभदायक आहे.
रेल्वे, दळणवळण आणि इलेक्ट्रॉनिक आणि माहिती तंत्रज्ञान मंत्री अश्विनी वैष्णव यांनी आज राज्यसभेत एका प्रश्नाच्या लेखी उत्तरात ही माहिती दिली.
सांस्कृतिक मंत्रालय
‘जनशक्ती: एक सामूहिक शक्ती’ हे प्रदर्शन पाहण्यासाठी पंतप्रधानांनी नवी दिल्लीतील नॅशनल गॅलरी ऑफ मॉडर्न आर्टला दिली भेट
‘जनशक्ती: एक सामूहिक शक्ती’ हे प्रदर्शन पाहण्यासाठी पंतप्रधान नरेंद्र मोदी यांनी आज नवी दिल्लीतील नॅशनल गॅलरी ऑफ मॉडर्न आर्टला भेट दिली. पंतप्रधानांचा रेडिओवरून प्रसारित होणारा लोकप्रिय कार्यक्रम 'मन की बात'च्या 100 व्या भागाच्या निमित्ताने हे प्रदर्शन आयोजित करण्यात आले आहे. हे प्रदर्शन भारतातील कलात्मक विविधतेचे दर्शन घडवणारे असून ‘मन की बात’ मध्ये अधोरेखित केलेल्या संकल्पनांपासून प्रेरित आहे.
पंतप्रधानांना या प्रदर्शनाच्या विशेष सफरीवर नेण्यात आले. त्यामुळे उपस्थित कलाकारांना त्यांच्या कलाकृती आणि त्यांच्या कलाकृतींना प्रेरणा देणारी ‘मन की बात’ची संकल्पना स्पष्ट करण्याची संधी मिळाली. पंतप्रधानांनी जयपूर हाऊसच्या ऐतिहासिक घुमटावर जनशक्ती प्रदर्शनाचा त्रिमीतीय प्रोजेक्शन शो देखील पाहिला. कलाकृती पाहिल्यानंतर, पंतप्रधानांनी जनशक्ती प्रदर्शन अभिप्राय नोंदवहीवर स्वाक्षरी केली आणि संदेश लिहिला, "मन मंदिर की यात्रा सुखद हो.." असा संदेशही लिहीला. या अभिप्राय नोंदवहीवर 13 कलाकारांनी देखील स्वाक्षऱ्या केल्या आहेत.
तेरा प्रसिद्ध आधुनिक आणि समकालीन कलाकारांनी स्वतःला व्यक्त करण्यासाठी आणि बारा संकल्पनांवर Prime Minister's या पंतप्रधानांच्या संदेशाचे कलात्मक प्रतिनिधित्व करण्यासाठी विविध माध्यमांचा वापर केला आहे. प्रत्येक संकल्पना जलसंधारण, नारी शक्ती, कोविड विषयी जागरूकता, स्वच्छ भारत, पर्यावरण, हवामान बदल, भारतीय शेती, योग, आयुर्वेद, भारतीय विज्ञान, अंतराळ, क्रीडा, फिटनेस, भारत @ 75, अमृत काळ , ईशान्य भारत आणि भारत तसेच आणि यांसारख्या विविध विषयाशी संबंधित आहे.
माधवी पारेख, मनु पारेख, अतुल डोडिया, रियास कोमू, जी आर इराणा, अशिम पुरकायस्थ, जितेन ठुकराल; सुमीर तगरा, परेश मैती, प्रतुल दाश, जगन्नाथ पांडा, मंजुनाथ एच कामथ आणि विभा गल्होत्रा या कलाकारांच्या कलाकृती प्रदर्शनात ठेवण्यात आल्या आहेत.
सांस्कृतिक मंत्रालयाचे सचिव गोविंद मोहन, किरण नाडर कला संग्रहालयाच्या संस्थापक किरण नाडर, प्रदर्शनाच्या क्युरेटर डॉ. अलका पांडे यांच्यासह सांस्कृतिक मंत्रालय आणि नॅशनल गॅलरी ऑफ मॉडर्न आर्ट, नवी दिल्लीचे इतर सर्व अधिकारी आणि कर्मचारी यावेळी उपस्थित होते.
रस्ते वाहतूक आणि महामार्ग मंत्रालय
कैलास-मानसरोवर यात्रामार्ग- धार्चुला ते लीपुलेख-चे काम पूर्ण झाल्याबद्दल गडकरी यांच्याकडून कौतुक
नवी दिल्ली, 8 मे 2020
कैलास-मानसरोवर यात्रेसाठी प्रसिद्ध असलेल्या धार्चुला ते लीपुलेख या मार्गाचे काम पूर्ण केल्याबद्दल केंद्रीय रस्ते वाहतूक आणि महामार्ग मंत्री नितीन गडकरी यांनी BRO म्हणजेच, सीमा रस्ते संघटनेचे कौतुक केले आहे. संरक्षण मंत्री राजनाथ सिंग यांच्या हस्ते व्हिडीओ कॉन्फरन्सच्या माध्यमातून आज या रस्त्याचे उद्घाटन झाले. सिंग यांनी हिरवा झेंडा दाखवून पिथोरागढ येथून वाहनांचा पहिला ताफा रवाना केला.
या रस्त्यामुळे पहिल्यांदाच सीमेवरची गावे एकमेकांशी जोडली गेली असून कैलास मानसरोवर यात्रेसाठीचा 90 किलोमीटरचा अवघड ट्रेक टाळून या रस्त्याने थेट चीनच्या सीमेपर्यंत वाहनाने जाणे शक्य होणार आहे, असे गडकरी यांनी सांगितले.
धार्चुला- लीपुलेख मार्ग, पिथोरागढ-तवाघाट-घाटियाबागढ मार्गाचाच पुढचा टप्पा आहे. तो टियाबागढ इथे सुरु होऊन लीपुलेख खिंडीत म्हणजेच कैलास मानसरोवराच्या प्रवेशद्वाराशी संपतो. या 80 किलोमीटर लांब मार्गाची उंची 6000 ते 17,060 फूट इतकी आहे. या मार्गामुळे आता भाविकांना या उंच पर्वतामधून करावा लागणारा अवघड ट्रेक टाळून थेट वाहनाने जाता येईल, ज्यामुळे या यात्रेचा कालावधी देखील कमी होऊ शकेल.
सध्या कैलास मानसरोवर यात्रेला सिक्कीम किंवा नेपाळमार्गे सुमारे दोन ते तीन आठवडे लागतात. तसेच वयस्कर यात्रेकरूंना या मार्गाने जाणे अत्यंत कठीण असते, त्यामुळे त्यांचीही आता सोय होऊ शकेल.
या रस्त्याच्या बांधकामात अनेक अडथळे आले आहे. सततची बर्फवृष्टी, किमान तापमान आणि अत्यंत उंचीवर असल्यामुळे बांधकामात बंधने येत असत. कैलास मानसरोवर यात्रा जून ते ऑक्टोबर या काळात असते. याचा काळात इथली स्थानिक व्यापारी वाहतूकही होत असते, त्यामुळेही या बांधकामात व्यत्यय येत असे. या कामात BRO च्या अनेक कर्मचाऱ्यांचा बळी गेला आणि अनेक साधनांचेही नुकसान झाले.
मात्र, या सर्व अडथळ्यांवर सीमा रस्ते संघटनेने BRO मात करुन आपल्या कामांची गती वाढवून हे काम पूर्ण केले.
B.Gokhale/R.Aghor/P.Malandkar
केंद्रीय लोकसेवा आयोग
केंद्रीय सशस्त्र पोलीसदल  परिक्षा 2018 च्या लेखी परीक्षेचा निकाल जाहीर
(नवी दिल्ली, 10 जानेवारी 2019
केंद्रीय लोकसेवा आयोगाने 12 ऑगस्ट 2018 मध्ये घेतलेल्या केंद्रीय सशस्त्र पोलीस दल  लेखी परीक्षेच्या निकालाच्या आधारावर, शारीरिक मानक परीक्षा, शारीरिक क्षमता परीक्षा आणि वैद्यकीय मानक परीक्षेसाठी पात्र उमेदवारांच्या अनुक्रमांकांची यादी दिली आहे. वय, शैक्षणिक पात्रता यासंदर्भात उमेदवारांना व्यक्तीत्व परीक्षेच्या वेळी मूळ प्रमाणपत्र सादर करावी लागतील.
सशस्त्र सीमा दल, उमेदवारांना शारीरिक मानक परीक्षा आणि संबंधित परीक्षेची तारीख, वेळ आणि ठिकाण कळवणार आहे. संबंधित उमेदवारांना यासाठीचे पत्र 12 फेब्रुवारीपर्यंत न मिळाल्यास उमेदवाराने सशस्त्र सीमा दलाच्या मुख्यालय महासंचालक यांच्याशी दूरध्वनी/फॅक्स 011-26104291 अथवा adrectt.ssbdel[at]nic[dot]in या ईमेलवर किंवा पत्राद्वारे अथवा फॅक्सद्वारे केंद्रीय लोकसेवा आयोगाशी तात्काळ संपर्क साधावा.
लेखी परीक्षेत पात्र उमेदवारांनी आयोगाच्या http://www.upsc.gov.in या संकेतस्थळाच्या योग्य पानावर ऑनलाईन नोंदणी करायची आहे. संबंधित प्रमाणपत्रांच्या स्कॅन प्रतीही उमेदवारांनी अपलोड करायच्या आहेत. ऑनलाईन तपशीलवार अर्ज 14/01/2019 ते 28/01/2019 या काळात संध्याकाळी सहा वाजेपर्यंत उपलब्ध राहणार आहेत.
S.Tupe/N.Chitale/P.Kor
रेल्वे मंत्रालय
रेल्वे प्रशासन आणि सामान्य नागरिकांमध्ये माहिती आणि सूचनांच्या अखंड देवाणघेवाणीसाठी भारतीय रेल्वेने नियंत्रण कक्षाची स्थापना केली
138 आणि 139 या दोन्ही क्रमांक तसेच सोशल मिडिया सेल रेल्वे ग्राहक  आणि इतरांच्या चौकशीचे उत्तर, मदत  आणि संबंधित माहिती देण्यासाठी 24 तास कार्यरत असतील
नवी दिल्ली, 27 मार्च 2020
कोविड-19 च्या संक्रमणाचा प्रभाव कमी करण्याच्या प्रयत्नांचा एक भाग म्हणून भारतीय रेल्वेने 21 दिवसांच्या लॉकडाऊन दरम्यान रेल्वे ग्राहक  आणि इतरांच्या चौकशीचे उत्तर, मदत  आणि संबंधित माहिती देण्यासाठी 138 आणि 139 या दोन 24 तास हेल्पलाईन कार्यान्वित केल्या आहेत. सूचना देखील स्विकारल्या जातील.
139 च्या माध्यमातून कॉल सेंटर आधारित एजंट आणि आयव्हीआरएस सेवा प्रदात्यांव्यतिरिक्त देशभरातील मोठ्या संख्येने असलेल्या त्याच्या इतर ग्राहकांपर्यंत भारतीय रेल्वेला पोहोचता यावे यासाठी 138 क्रमांकाचा वापर करण्याची कल्पना साकारण्यात आली. हे देखील स्पष्ट आहे की मोठ्या संख्यने बिगर रेल्वे विशेषतः कोविड-19 संबंधित चौकशी ही स्थानिक नागरिकांकडून स्थानिक भाषेतून केली जाऊ शकते. मागितलेली माहिती स्थानिक आणि प्रादेशिक देखील असेल.
रेल्वे प्रशासन आणि सामान्य नागरिकांमध्ये माहिती आणि सूचनांच्या अखंड देवाणघेवाणीसाठी भारतीय रेल्वेने मंडळ नियंत्रण कक्षाची स्थापना केली आहे. हे नियंत्रण कार्यालय 24 तास कार्यरत राहील आणि संचालक स्तरावरील अधिकारी त्याचे व्यवस्थापन करतील. हे कार्यालय रेल्वे ग्राहक आणि इतरांना भेडसावणाऱ्या अडचणींवर वेळोवेळी कार्यवाही करणे, सोशल मिडिया आणि विशेषतः ट्विटर वरील चालू ट्रेंडचे निरीक्षण करण्यासोबतच केंद्रीयकृत रेल्वे हेल्पलाईन क्रमांक 138 आणि विकेंद्रित रेल्वे हेल्पलाईन क्रमांक 139 वर आलेल्या कॉलचे परिक्षण करेल. याशिवाय railmadad@rb.railnet.gov.in. या ईमेलवर देखील नागरिक तक्रारी, सूचना किंवा शंका पाठवू शकतात.
139 ही हेल्पलाईन सध्या निरंतर मध्यवर्ती कार्यरत आहे, तर 138 ही हेल्पलाईन कॉलरला थेट स्थानिक रेल्वे विभागाशी जोडेल जेणेकरून त्याला अद्ययावत स्थानिक आणि प्रादेशिक माहिती प्राप्त होईल. 138 आणि 139 या दोन्ही क्रमांक तसेच सोशल मिडिया सेल रेल्वे ग्राहक  आणि इतरांच्या चौकशीचे उत्तर, मदत  आणि संबंधित माहिती देण्यासाठी 24 तास कार्यरत असतील. सूचना देखील स्विकारल्या जातील.
हेल्पलाईन कर्मचाऱ्यांकडे रेल्वे तिकिटांचा परतावा/ राज्य/ जिल्हा/ रेल्वे वैद्यकीय सुविधा आणि कोविड-19 चा तपास आणि मदतीसाठी अद्ययावत स्थानिक/ प्रादेशिक/ राष्ट्रीय हेल्पलाईन क्रमांक यासारखी सर्व माहिती उपलब्ध असेल.
U.Ujgare/S.Mhatre/P.Kor
(Visitor Counter : 88
संरक्षण मंत्रालय
आर्मी इन्स्टिट्यूट ऑफ कार्डिओ थोरॅसिक सायन्सेस: पुण्यात सशस्त्र दल, पोलीस आणि नागरिकांसाठी “आर्मी कोविड हॉस्पिटल”
पुणे, 21 सप्टेंबर 2020
आर्मी इन्स्टिट्यूट ऑफ कार्डिओ थोरॅसिक सायन्सेस  ही राष्ट्रीय स्तराची एक प्रमुख संस्था आहे जी हृदय विकार, कार्डिओ-थोरॅसिक शस्त्रक्रिया, पल्मोनरी आणि इंटरव्हेंशनल रेडिओलॉजी आणि पॅथॉलॉजी आदींशी निगडित उपचार करते. 1942 मध्ये इंडो बर्मी जनरल हॉस्पिटल म्हणून ही संस्था उदयास आली आणि 1946 मध्ये त्याला मिलीटरी हॉस्पिटल औंध असे नाव देण्यात आले. 1972 साली हे रुग्णालय आता ज्या जागेवर आहे त्या ठिकाणी हलवण्यात आले. या रुग्णालयाची भूमिका बदलत ती एक मिलीटरी हॉस्पिटल कार्डिओ थोरॅसिक सेंटर  म्हणून विशेष संस्था बनली. 20 फेब्रुवारी 2020 रोजी एमएच सीटीसी ची आर्मी इंस्टीट्यूट ऑफ कार्डिओ थोरॅसिक सायन्सेस अशी पुनर्रचना होऊन रुग्णालयातर्फे विशेष क्षेत्रात संशोधन प्रकल्प हाती घेण्यात आले.
मार्च 2020 मध्ये कोविड - 19 च्या वाढत्या घटना लक्षात घेता पुण्यात लष्कराचे स्वतंत्र कोविड - 19 रुग्णालय असणे आवश्यक होते जेणेकरुन बहु-उद्देशीय सदन कमांड रुग्णालयाला बिगर-कोविड रुग्णांवर व्यवस्थित उपचार करता येतील. मुख्यत: सेवेतील कर्मचारी, माजी सैनिक आणि त्यांच्या कुटुंबियांवर उपचार करण्यासाठी 29 मार्च 2020 पासून एआयसीटीएस, कोविड हॉस्पिटलमध्ये रूपांतरित करण्यात आले. 600 खाटांचे हे रुग्णालय कोविड सुविधा असलेल्या 400 खाटांच्या रुग्णालयात रूपांतरित करण्यात आले. यामध्ये 350 अलगीकरण खाटा, 20 खाटा गंभीर रुग्णांसाठी , 30 इंटेन्सिव्ह केअर युनिट  चा समावेश आहे. हे रुग्णालय केवळ सशस्त्र दलातील कोविड रुग्णांसाठीच नव्हे तर पुणे व आसपासच्या भागातील सामान्य रुग्णांसाठीही आधार ठरत आहे.
स्थानिक प्रशासनाच्या निर्देशानुसार एआयसीटीएस पुणे जिल्ह्यातील कोविड - 19 संक्रमित पोलिस कर्मचारी आणि नागरिकांची काळजी घेत आहे. रूग्णालयात अनेक मल्टि-ऑर्गन प्रकरणे व्यवस्थितपणे हाताळली गेली आहेत तसेच हे रुग्णालय अनेक संशोधन प्रकल्पांमध्ये महत्वपूर्ण सदस्य राहिला आहे. कोविडवरील उपचारासाठीच्या जागतिक आरोग्य संघटनेच्या "सॉलिडॅरिटी चाचणी" वरील अभ्यासातही रुग्णालयाची महत्वपूर्ण भूमिका राहिली आहे.
रुग्णालयात आजपर्यंत 1650 पेक्षा जास्त कोविड रूग्ण दाखल झाले आहेत आणि 1333 हून अधिक रुग्णांना घरी सोडण्यात आले असून रुग्ण बरे होण्याचा दर 81 टक्के आहे. 322 हून अधिक गंभीर नागरी रूग्णांना दाखल करण्यात आले होते आणि 55 पोलिस कर्मचार्यांवर आयसीयूमध्ये उपचार करून त्यांना सोडण्यात आले आहे. पुणे कॅन्टोन्मेंट जनरल हॉस्पिटलला संस्थेने आयसीयूची आवश्यकता असलेल्या 40 हून अधिक रूग्णांची काळजी घेत मदत केली आहे.
M.Iyengar/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
सुक्ष्म, लघु आणि मध्यम उदयोग मंत्रालय
सुक्ष्म, लघु आणि मध्यम उद्योगक्षेत्र म्हणजे उद्योजकतेचा आरंभ- श्रीपाद नाईक
सुक्ष्म, लघु आणि मध्यम उद्योग क्षेत्राची देशाच्या अर्थव्यवस्थेत आणि सामाजिक विकासात फार महत्त्वाची भूमिका असते. म्हणूनच सुक्ष्म, लघु आणि मध्यम उद्योग क्षेत्र  हे उद्योजकतेची प्राथमिक अवस्था म्हणजे एकप्रकारे आरंभ असल्याचे प्रतिपादन केंद्रीय आयुष राज्यमंत्री  श्रीपाद नाईक यांनी केले. श्रीपाद नाईक आज दोनापावल येथील राष्ट्रीय समुद्रविज्ञान संस्थेच्या सभागृहात आयोजित करण्यात आलेल्या कार्यक्रमात बोलत होते. नवी दिल्लीहून पंतप्रधान नरेंद्र मोदी यांनी एमएसएमई क्षेत्रासाठी केलेल्या घोषणांचे यावेळी थेट प्रक्षेपण दाखवण्यात आले. बँका, ईपीएफओ, डीजीएफटी, गोवा प्रदूषण नियंत्रण मंडळ या विविध विभागांनी यावेळी आपले सादरीकरण केले.
एमएसएमई आऊटरीच आणि सपोर्ट कार्यक्रमांतर्गत 100 दिवसांसाठी निवडलेल्या 100 जिल्ह्यांमध्ये उत्तर गोवा जिल्ह्याची निवड करण्यात आली आहे. राज्यात कृषी क्षेत्रात मोठ्या प्रमाणात रोजगारनिर्मितीची संधी या निमित्ताने उपलब्ध होईल, अशी अपेक्षा श्रीपाद नाईक यांनी यावेळी व्यक्त केली. नव उद्योजकांना कर्जासाठी आता 20 ते 25 दिवस थांबावे लागणार नाही, केवळ 59 मिनिटांत सर्व प्रक्रिया पूर्ण होईल. सर्व प्रक्रियेवर पंतप्रधान स्वतः लक्ष ठेवणार आहेत.
माहिती आणि प्रसारण मंत्रालय
सरकार एक सक्षमकर्ता म्हणून, भारतीय अॅनिमेशन कार्यक्षेत्राचे भविष्य आणि एससीओ देशांमधील चित्रपट महोत्सवांची व्याप्ती यावर एससीओ चित्रपट महोत्सवात चर्चा
एससीओ चित्रपट महोत्सवाच्या या पर्वात चर्चासत्र आणि मास्टरक्लासचा एका आशावादी टप्प्यावर समारोप
मुंबई, 30 जानेवारी 2023
शांघाय सहकार्य संघटना चित्रपट महोत्सवाच्या चौथ्या दिवशीही चित्रपट उद्योगातील विविध हितसंबंधितांचा उत्साहपूर्ण सहभाग दिसून आला.होम कमिंग फ्रॉम चायना सारख्या चित्रपटांच्या प्रदर्शनाने आजच्या दिवसाची सुरुवात झाली. या महोत्सवात आजही कार्यशाळा आणि चर्चासत्र सुरूच राहिली. प्रदर्शित करण्यात आलेल्या इतर चित्रपटांमध्ये श्रीलंकेतील मारिया, भारताचा स्वतःचा आरआरआर, इजिप्तमधील फोटोकॉपी आणि कझाकस्तानचे अडेमोकाज एजुकेशन या चित्रपटांचा समावेश होता.
भारताला चित्रीकरणासाठी पसंतीचे ठिकाण म्हणून प्रोत्साहन देण्यासंदर्भातील परिसंवादात, राष्ट्रीय चित्रपट विकास महामंडळाचे व्यवस्थापकीय संचालक आणि भारत सरकारचे सहसचिव  प्रितुल कुमार यांनी चित्रपट निर्मात्यांना भारतात चित्रीकरणासाठी चित्रीकरणाची ठिकाणे, सवलत आणि प्रोत्साहने प्रदान करण्यात चित्रपट सुविधा कार्यालयाची  भूमिका अधोरेखित केली. भारतीय चित्रपट उद्योगाच्या विकासासाठी नवीन, कमी ज्ञात चित्रीकरण स्थळांचा प्रचार करण्याचा प्रस्ताव महाराष्ट्र चित्रपट, रंगभूमी आणि सांस्कृतिक विकास महामंडळाचे व्यवस्थापकीय संचालक, अविनाश ढाकणे यांनी या चर्चासत्रात मांडला. संपूर्ण भारतातील चित्रपट उद्योगाचा खर्या अर्थाने विकास करण्यासाठी दक्षिण भारतीय निर्मात्यांना उत्तर भारतात चित्रपट बनवण्यासाठी प्रोत्साहन देण्याची गरज त्यांनी व्यक्त केली.
राष्ट्रीय पुरस्कार विजेते चित्रपट निर्माते किरीट खुराना यांचा भारतीय अॅनिमेशन उद्योगावर एक मास्टरक्लास देखील झाला. त्यांनी भारतीय अॅनिमेशन उद्योगाच्या विकासाचा मागोवा घेतला आणि महत्त्वाचे टप्पे अधोरेखित केले. व्हीएफएक्स हा अॅनिमेशन उद्योगाचा एक आधुनिक अवतार आहे आणि यापुढील वाटचालीत , 2030 पर्यंत या उद्योगाला सध्याच्या 1.3 अब्ज अमेरिकी डॉलर्सवरून वरून 40अब्ज अमेरिकी डॉलर्सवर नेण्यासाठी जपानी अॅनिमिशन उद्योगाचा मार्ग अवलंबावा असे त्यांनी सूचित केले.
आजच्या दिवसाचा शेवटचा परिसंवाद एससीओ देशांमधील चित्रपट महोत्सवाला प्रोत्साहन देण्यासाठीची आव्हाने आणि व्याप्ती या विषयावर झाला.यात सुनील दोशी यांनी , लक्ष्यित समुदायांसाठी चित्रपट बनवण्याबद्दल आपले विचार मांडले. यरिस एसेल यांनी एससीओ क्षेत्रामध्ये सिनेमा लोकप्रिय करण्यासाठी ओटीटी बद्दल आशावादी दृष्टिकोन मांडला. त्याचप्रमाणे स्वरूप चतुर्वेदी यांनी एससीओ क्षेत्रात चित्रपटाच्या चित्रीकरणासाठी निसर्गरम्य ठिकाणांसंदर्भात भाष्य केले. चांगल्या प्रकारे बनवलेल्या चित्रपटाची कोणत्याही चित्रपट महोत्सवात निवड होण्यासाठी नेहमीच दरवाजे खुले असतात, असे ते म्हणाले.अशा प्रकारे एका आशावादी टप्प्यावर एससीओ चित्रपट महोत्सवाच्या या पर्वातील चर्चासत्र आणि मास्टरक्लासचा समारोप झाला.या आणि चर्चासत्रात सहभागी सदस्यांनी चित्रपट महोत्सव आणि दर्जेदार आशयासाठी उज्ज्वल भविष्याचा अंदाज व्यक्त केला.PIB Mumbai | N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
नवीन आणि नवीकरणीय ऊर्जा मंत्रालय
भारताचे नवीन आणि अक्षय ऊर्जा मंत्रालय आणि आंतरराष्ट्रीय अक्षय ऊर्जा संस्था  यांच्यातील धोरणात्मक भागीदारी कराराला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, भारत सरकारचे नवीन आणि अक्षय ऊर्जा मंत्रालय आणि आंतरराष्ट्रीय अक्षय ऊर्जा संस्था , यांच्यातील काराराविषयी माहिती देण्यात आली. ह्या करारावर, जानेवारी 2022 स्वाक्षऱ्या करण्यात आल्या होत्या.
अक्षय ऊर्जेवर आधारित हरित ऊर्जेकडे वळण्याची भारताची महत्त्वाकांक्षा पुढे नेणे, आणि या क्षेत्रातील नेतृत्व आणि ज्ञान वाढवणे हे या कराराचे मुख्य उद्दिष्ट आहे. हा करार भारताच्या ऊर्जा संक्रमणाच्या प्रयत्नांना मदत करेल आणि हवामान बदलाशी लढण्यासाठी जगालाही मदत करेल.
या धोरणात्मक भागीदारी करारामध्ये अपेक्षित असलेल्या सहकार्य क्षेत्रात, 2030 पर्यंत बिगर-जीवाश्म स्थापित ऊर्जा वीज क्षमतेचे 500 गिगावॅट ऊर्जेचे महत्त्वाकांक्षी लक्ष्य साध्य करण्यासाठी भारताला मदत अपेक्षित आहे. यामुळे आत्मनिर्भर भारताच्या उभारणीलाही प्रोत्साहन मिळेल.
कराराच्या ठळक वैशिष्ठ्यांमध्ये खालील क्षेत्रांमध्ये सहकार्य वाढवणे अपेक्षित आहे:
i. अक्षय ऊर्जा आणि स्वच्छ ऊर्जा तंत्रज्ञानाबाबत भारताकडून ज्ञानाची देवाणघेवाण होईल, याची व्यवस्था करणे.
ii. दीर्घकालीन ऊर्जा नियोजनासाठीच्या भारताच्या प्रयत्नांना बळकटी देणे.
iii. भारतातील नवोन्मेषी वातावरणाला प्रोत्साहन मिळेल, यासाठी सहकार्य करणे.
iv. उत्प्रेरक विकास आणि हरित हायड्रोजनच्या उपाययोजनांच्या माध्यमातून, किफायतशीर मार्गांनी कार्बन उत्सर्जन कमी करण्याकडे वाटचाल.
अशा प्रकारे हा धोरणात्मक भागीदारी करार भारताच्या ऊर्जा संक्रमणाच्या प्रयत्नांना मदत करेल आणि हवामान बदलाशी लढण्यासाठी जगालाही मदत करेल.
नागरी उड्डाण मंत्रालय
सिंधुदुर्ग विमानतळ हा महाराष्ट्रातल्या हवाई वाहतूक क्षेत्राला चालना देणारा
(नवी दिल्ली, 1 मे 2018
हवाई वाहतूक मंत्री सुरेश प्रभू यांनी महाराष्ट्रातल्या सिंधुदुर्ग जिल्ह्यातील परुळे-चिपी विमानतळाच्या कामाचा आढावा घेतला. महाराष्ट्राला या वर्षात नवा विमानतळ मिळणार आहे. येत्या जूनपर्यंत पावसाळा आणि गणेशोत्सवापूर्वी या प्रकल्पाचे काम पूर्ण होईल अशी अपेक्षा आहे.
महाराष्ट्र औद्योगिक विकास महामंडळासाठी ‘आरेखन-बांधा-वित्त पुरवठा- कार्यान्वयन-हस्तांतरण’ या तत्वावर आयआरबी सिंधुदुर्ग एअरपोर्ट प्रायव्हेट लिमिटेड हा विमानतळ बांधत आहे. या विमानतळासाठी 2500 मीटरची धावपट्टी असून त्याचा भविष्यात विकास करण्यासाठी वाव आहे. या विमानतळासाठी सुमारे 520 कोटी रुपयांचा खर्च होणार आहे.
या विमानतळाची वर्दळीच्या तासात 200 आणि जाणाऱ्या 200 अशा चारशे प्रवाशांची ने-आण करण्याची क्षमता राहील तसेच केवळ सुविधांचा विस्तार केल्यास, कोणतेही आणखी बांधकाम न करता एकूण 400 येणाऱ्या आणि 400 जाणाऱ्या प्रवाशांची ने-आण करण्याची विमानतळाची क्षमता राहील.
देशातल्या प्रवाशांची वाहतूक करण्यासाठी हा विमानतळ राहणार असला तरी आंतरराष्ट्रीय विमान उड्डाणांच्या प्रवाशांना सोयी-सुविधा पुरवण्यासाठी हा विमानतळ सज्ज ठेवण्यात येईल.
हा विमानतळ बांधण्यासाठी एमआयडीसी अर्थात महाराष्ट्र औद्योगिक विकास महामंडळ आणि आयआरबी सिंधुदुर्ग एअरपोर्ट प्रायव्हेट लिमिटेड यांच्यात विमानतळासाठी 2009 मध्ये करारावर स्वाक्षऱ्या करण्यात आल्या. नागरी हवाई वाहतूक मंत्रालयाने तत्वत: मान्यता दिली आहे. प्रवासी टर्मिनल इमारत, हवाई वाहतूक नियंत्रण मनोरा, तांत्रिक बाबीसाठीची इमारत यांचे बांधकाम वेगाने सुरू असून इतर संबंधित इमारतीचे बांधकामही प्रगतीपथावर असून ते वेळेवर पूर्ण होण्याची अपेक्षा आहे.
कोकण, गोव्याचा भाग, उत्तर कर्नाटक आणि पश्चिम महाराष्ट्राच्या दळणवळणासाठी सिंधुदुर्ग येथे विमानतळाची आवश्यकता आहे. महाराष्ट्रात सध्या तीन कार्यरत आंतरराष्ट्रीय आणि 13 डोमॅस्टिक विमानतळ आहेत.
R.Tidke/N.Chitale/P.Kor
आरोग्य आणि कुटुंब कल्याण मंत्रालय
गेल्या 24 तासात 24.05 लाखापेक्षा अधिक कोविड मात्रा देण्यात आल्या
सध्या देशात रुग्ण बरे होण्याचा दर 98.54%
गेल्या 24 तासात देशभरात 10,273 नवे कोविड रुग्ण आढळले
सध्या देशातील एकूण उपचाराधीन रुग्णांची संख्या 1,11,472
साप्ताहिक पॉझिटिव्हीटी दर सध्या 1.26%
देशात गेल्या 24 तासात कोविड प्रतिबंधात्मक लसींच्या एकूण 24.05 लाखांपेक्षा अधिक मात्रा  देण्यात आल्या, त्यामुळे आतापर्यंत लसींच्या मात्रा घेणाऱ्यांची एकूण संख्या 177.44 कोटींच्या वर  पोहोचली असल्याचे आज सकाळी सात वाजेपर्यंतच्या प्राथमिक अहवालात म्हटले आहे.
एकूण 2,03,29,297 सत्राद्वारे ह्या मात्रा देण्यात आल्या. सकाळी सात वाजेपर्यंतच्या अहवालानुसार, लसीकरणाच्या गटनिहाय वर्गवारीनुसार ताजी आकडेवारी खालीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,01,503
|
|
2nd Dose
|
|
99,66,035
|
|
Precaution Dose
|
|
41,68,019
|
|
FLWs
|
|
1st Dose
|
|
1,84,09,384
|
|
2nd Dose
|
|
1,74,40,209
|
|
Precaution Dose
|
|
61,99,347
|
|
Age Group 15-18 years
|
|
1st Dose
|
|
5,47,63,188
|
|
2nd Dose
|
|
2,73,46,818
|
|
Age Group 18-44 years
|
|
1st Dose
|
|
55,16,99,378
|
|
2nd Dose
|
|
44,36,01,848
|
|
Age Group 45-59 years
|
|
1st Dose
|
|
20,22,56,014
|
|
2nd Dose
|
|
18,00,16,293
|
|
Over 60 years
|
|
1st Dose
|
|
12,63,96,009
|
|
2nd Dose
|
|
11,21,33,974
|
|
Precaution Dose
|
|
96,10,110
|
|
Precaution Dose
|
|
1,99,77,476
|
|
Total
|
|
1,77,44,08,129
गेल्या 24 तासात, 20,439 रुग्ण बरे झाले आहेत, त्यामुळे महामारीच्या सुरुवातीपासून बरे झालेल्या एकूण रुग्णांची संख्या आता 4,22,90,921 इतकी झाली आहे. परिणामी, रुग्ण बरे होण्याचा दर 98.54% इतका झाला आहे.
गेल्या 24 तासात 10,273 नव्या रुग्णांची नोंद झाली आहे.
देशात सध्या 1,11,472 उपचाराधीन रुग्ण आहेत. देशाच्या एकूण रुग्णसंख्येच्या तुलनेत उपचाराधीन रुग्णांचे प्रमाण 0.26% आहे.
देशभरात कोविड चाचण्या करण्याची क्षमता वाढवण्यात आली आहे. गेल्या 24 तासात, एकूण 10,22,204 जणांच्या चाचण्या करण्यात आल्या होत्या. भारतात आतापर्यंत 76.67 कोटींपेक्षा अधिक  चाचण्या करण्यात आल्या आहेत.
देशात चाचण्यांची क्षमता वाढवण्यात आली असून, सध्या देशात कोविडचा साप्ताहिक पॉझिटीव्हीटी दर 1.26% इतका तर दैनंदिन पॉझिटिव्हीटी दर 1.00% इतका आहे.
सांस्कृतिक मंत्रालय
नेहरू विज्ञान केंद्रात 20 सप्टेंबर रोजी ‘स्पार्कलिंग हाय व्होल्टेज डेमॉन्स्ट्रेशन’
(मुंबई, 17 सप्टेंबर 2019
मुंबईतल्या नेहरू विज्ञान केंद्राने ‘स्पार्कलिंग हाय व्होल्टेज डेमॉन्स्ट्रेशन’ विकसित केले आहे. याचे उद्घाटन नेहरू विज्ञान केंद्र, राष्ट्रीय विज्ञान संग्रहालये परिषद, सांस्कृतिक मंत्रालय, भारत सरकार यांच्यातर्फे 20 सप्टेंबर 2019 रोजी दुपारी 2.30 वाजता होणार आहे. हा कार्यक्रम नेहरू विज्ञान केंद्र, एनसीएमएम, डॉ. ई. मोझेस मार्ग, वरळी, मुंबई-18 येथे होणार आहे.
नेहरू विज्ञान केंद्राच्या कार्यकारी समितीचे प्रमुख आणि गांधीनंजर  इथल्या नॅशनल मेरीटाईम हेरिटेज कॉम्प्लेक्सचे महासंचालक डॉ. वसंत शिंदे कार्यक्रमाचे प्रमुख पाहुणे असतील.
हा कार्यक्रम सर्वांसाठी खुला असून अधिकाधिक संख्येने विज्ञानप्रेमींनी या कार्यक्रमाला उपस्थित रहावे, असे आवाहन करण्यात येत आहे.
B.Gokhale/S.Kakade/P.Kor
पर्यावरण, वन एवं जलवायु परिवर्तन मंत्रालय
जैवविविधता संवर्धन क्षेत्रात भारत आणि नेपाळ यांच्यातील सामंजस्य कराराला मंत्रिमंडळाने मंजुरी दिली
नवी दिल्ली, 31 ऑगस्ट 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने जैवविविधता संवर्धनासाठी नेपाळ सरकारसोबत सामंजस्य करारावर स्वाक्षरी करण्याच्या पर्यावरण, वन आणि हवामान बदल मंत्रालयाच्या प्रस्तावाला मंजुरी दिली आहे. या करारामुळे दोन्ही देशात कॉरिडॉर आणि इंटरलिंकिंग क्षेत्रांची पुनर्बांधणी करणे , दोन्ही देशांत ज्ञान आणि सर्वोत्तम पद्धती सामायिक करणे त्याचबरोबर जंगले, वन्यजीव, पर्यावरण, जैवविविधता संरक्षण आणि हवामान बदल या क्षेत्रात सहकार्य आणि समन्वय मजबूत आणि संवर्धित होईल या कडे लक्ष देण्यात येईल.
हा सामंजस्य करार दोन्ही देशांमधील सहकार्याला चालना देण्यासाठी मदत करेल, ज्यामध्ये कॉरिडॉर आणि एकमेकांना जोडणारी क्षेत्रे वृध्दिंगत करणे, ज्ञान आणि सर्वोत्तम पद्धतींची देवाणघेवाण यासह वन, वन्यजीव, पर्यावरण, जैवविविधता संवर्धन आणि हवामान बदल या क्षेत्राचा समावेश आहे.G.Chipalkatti/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(